EkBass/fiwiki-20250220-pages-articles huggingface dataset:
Amherst

Amherst tarkoittaa seuraavia: == Sukunimenä == * Jeffery Amherst (1717–1797), brittiläinen upseeri * William Amherst (1773–1857), brittiläinen diplomaatti == Laivoja == * HMCS Amherst, Kanadan kuninkaallisen laivaston Flower-luokan korvetti toisessa maailmansodassa. == Katso myös == * Amherstin piirikunta, piirikunta Virginiassa Yhdysvalloissa Luokka:Luettelot henkilöistä sukunimen mukaan
Juuan seurakunta

Juuan seurakunta on Juuassa Pohjois-Karjalassa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Kirkkoherra on Mikko Huhtalan lisäksi seurakunnalla on kahdeksan muuta työntekijää. Juuan kirkon lisäksi seurakunnalla on seurakuntatalo, leirikeskus ja siunauskappeli. Lisäksi Paalasmaalla on rukoushuone, jossa järjestetään satunnaisesti tilaisuuksia. Juuan seurakunnan historia alkaa vuodesta 1741, kun Juukaan perustettiin rukoushuonekunta. Vuonna 1770 Juuasta muodostettiin kappeliseurakunta. Seurakunta itsenäistyi Pielisjärven seurakunnasta vuonna 1873. Ensimmäinen kirkkoherra Werner Wilhelm Vilskman asetettiin virkaansa toukokuussa 1880. Juuan kirkko valmistui vuonna 1851, eli jo ennen seurakunnan perustamista. Parhaimmillaan seurakunnassa oli jopa 12 000 jäsentä, mutta sittemmin jäsenmäärä on laskenut voimakkaasti. Vuonna 2023 seurakunnassa oli 3 158 jäsentä. Jäsenkehitys on edelleen laskevaa, sillä tuona vuonna haudattiin 79 seurakuntalaista, mutta kastettuja oli vain 13. == Lähteet == Luokka:Kuopion hiippakunnan seurakunnat Luokka:Juuka
Kiteen seurakunta

Kiteen seurakunta oli Kiteellä ja Rääkkylässä Pohjois-Karjalassa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Vuoden 2025 alusta Kiteen ja Tohmajärven seurakunnat yhdistyivät Keski-Karjalan seurakunnaksi. Kiteestä tuli yksi uuden seurakunnan lähikirkoista. Kiteen kirkkoherra Markku Komulainen jatkoi uuden seurakunnan kirkkoherrana. Rääkkylän seurakunta liitettiin Kiiteen seurakuntaan vuonna 2017, jonka jälkeen seurakunta toimi kahden kunnan alueella. == Lähteet == Luokka:Kuopion hiippakunnan entiset seurakunnat Luokka:Kitee
Andrej Danko

Andrej Danko (s. 12. elokuuta 1974, Revúca, Tšekkoslovakia) on slovakialainen poliitikko, joka on toiminut Slovakian kansallisen neuvoston puhemiehenä 2016–2020 ja kansanedustajana 2016–2020 sekä uudestaan vuodesta 2023. Hän on Slovakian kansallispuolueen puheenjohtaja vuodesta 2012. ==Ura== Danko syntyi nykyiseen Keski-Slovakiaan kuuluvassa Revúcan kaupungissa. Hän valmistui Bratislavan Comenius-yliopiston oikeustieteellisestä tiedekunnasta vuonna 1998. Hän läpäisi asianajotutkinnon vuonna 2003 Vuosina 2006–2010 Danko toimi äärioikeistolaisen Slovakian kansallispuolueen (SNS) parlamenttiavustajana sekä oikeudellisena konsulttina. Hänet valittiin puolueen ensimmäiseksi varapuheenjohtajaksi 25. syyskuuta 2010 Ružomberokissa. Vuoden 2012 lokakuussa hän nousi sen puheenjohtajaksi, kun Ján Slota oli eronnut tehtävästä. Danko voitti äänestyksen selvästi, kun ainoastaan kolme kongressin osallistujaa ei kannattanut häntä. Dankon johtama SNS palasi takaisin Slovakian kansalliseen neuvostoon vuoden 2016 vaaleissa. Se meni mukaan hallituskoalitioon yhdessä Smer-SD-, Most-Híd- sekä Sieť-puolueiden kanssa. Danko valittiin neuvoston puheenjohtajaksi 23. maaliskuuta. SNS jäi alle 5% äänikynyksen vuoden 2020 vaaliessa. Danko ja SNS nousivat takaisin parlamenttiin vuoden 2023 vaaleissa. Danko on allekirjoittanut hallitussopimuksen yhdessä Smerin Robert Ficon sekä Hlasin Peter Pellegrinin kanssa. == Yksityiselämä == Dankolla on kaksi poikaa ex-vaimonsa kanssa. Hän asuu Miloslavovissa lähellä Bratislavaa. == Lähteet == == Aiheesta muualla == * Andrej Danko Slovakian kansallisneuvoston kotisivuilla Luokka:Slovakialaiset poliitikot Luokka:Vuonna 1974 syntyneet Luokka:Elävät henkilöt
Kontiolahden seurakunta

Kontiolahden seurakunta on Kontiolahdella Pohjois-Karjalassa toimiva Suomen evankelis-luterilaisen kirkon seurakunta. Seurakunta on perustettu vuonna 1857. Itsenäisenä seurakuntana se aloitti toiminnan vuonna 1873, jolloin ensimmäinen kirkkoherran avoimeksi julistettu virka saatiin täytettyä.Kontiolahti kirkon kylä 2013, Kontiolahti Seura ry, ISBN 978-952-93-3222-9 Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Jukka Reinikainen. == Lähteet == Luokka:Kuopion hiippakunnan seurakunnat Luokka:Kontiolahti
Lieksan seurakunta

Lieksan seurakunta on Lieksassa Pohjois-Karjalassa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Lea El Bardi. Vuonna 1639 perustettu Pielisjärven seurakunta ja vuonna 1948 perustettu Viekijärven seurakunta yhdistettiin vuonna 1999 Lieksan seurakunnaksi.https://www.lieksanseurakunta.fi/info-ja-asiointi/seurakuntamme. Viitattu 26.10.2024 == Lähteet == Luokka:Kuopion hiippakunnan seurakunnat Luokka:Lieksan seurakunnat
Liperin seurakunta

Liperin seurakunta on Liperissä ja Heinävedellä Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherrana toimii Jari Uimonen. Liperi on emäpitäjä ja Liperin seurakunta on perustettu jo vuonna 1630. Siten se on Pohjois-Karjalan vanhin seurakunta. Liperin seurakunnasta erotettiin Viinijärven seurakunta vuonna 1959, mutta Viinijärvi liitettiin takaisin Liperin seurakuntaan vuonna 1995. Heinäveden seurakunta liitettiin Liperin seurakuntaan vuoden 2022 alussa, minkä jälkeen Liperin seurakunta on toiminut kahden kunnan alueella. Seurakuntaliitoksen jälkeen seurakunnalla on ollut 35 työntekijää, joista seitsemän on työskennellyt Heinävedellä. Seurakunnalla on kolme kirkkoa: Liperin, Heinäveden ja Viinijärven kirkot, joiden lisäksi seurakunnalla on lukuisia muita rakennuksia. == Lähteet == Luokka:Kuopion hiippakunnan seurakunnat Luokka:Liperi
Cortado

Cortado on kahvijuoma, joka koostuu espressosta sekoitettuna suunnilleen yhtä suureen määrään lämmintä maitoaDrink This Now: Cognoscenti Coffee's On-the- Menu CortadoCortado is not a Minivan, vaikka tarkat suhteet vaihtelevat huomattavasti alueellisesti.What Is a Cortado? Cortadon maito on höyrytetty, mutta ei vaahtoava tai "teksturoitu" kuten monissa italialaisissa kahvijuomissa.What’s the Difference Between a Flat White and Cortado? Cortado on peräisin Espanjan BaskimaaltaBon Appetit: Cortado CoffeeltaHorsham Coffee Roaster: Cortado Coffee, mutta se on myös suosittu kahvijuoma muuallakin Espanjassa, kuten Madridissa, missä sitä yleisesti tarjoillaan kahviloissa.House of Coffee: Coffee and milk Sana “cortado” on espanjaa ja tarkoittaa 'leikattu'.Collins Dictionary ==Lähteet== ==Aiheesta muualla== * Kahvipiiri: Cortado Luokka:Espanjalainen keittiö Luokka:Kahvijuomat
Paappanen

Paappanen on muun muassa seuraavien suomalaisten henkilöiden sukunimi: * Otto Aleksanteri (O. A.) Paappanen (1884–1927), kirjaltaja ja päätoimittaja * Päivi Paappanen (s. 1965), suomentaja, kustannustoimittaja * Tero Paappanen (s. 1980), jääkiekkoilija
Nurmeksen seurakunta

Nurmeksen seurakunta on Nurmeksessa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Markus Kontiainen. == Lähteet == Luokka:Kuopion hiippakunnan seurakunnat Seurakunta
Outokummun seurakunta

Outokummun seurakunta oli Outokummussa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Outokummun ja Polvijärven seurakunta yhdistyivät vuoden 2024 alussa Outokummun ja Polvijärven seurakunnaksi. == Lähteet == Luokka:Kuopion hiippakunnan entiset seurakunnat Luokka:Outokumpu
Polvijärven seurakunta

Polvijärven seurakunta oli Polvijärvellä Pohjois-Karjalassa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Polvijärven ja Outokummun seurakunnat yhdistyivät vuoden 2024 alussa Outokummun ja Polvijärven seurakunnaksi. ==Seurakunnan synty== 1800-luvun alussa Polvijärvellä heräsi ajatus irtautua Liperin seurakunnasta pitkien kirkkomatkojen takia. Lisäksi vainajien kuljetus Liperiin tuotti haasteita varsinkin talvisin. Ensimmäinen askel kohti omaa seurakuntaa tapahtui vuonna 1805, kun polvijärveläisille annettiin lupa perustaa hautausmaa. Seuraavan kerran asia edistyi kuitenkin vasta vuonna 1842, kun paikalliset aktiivit päättivät rakentaa rukoushuoneen, joka valmistui vuonna 1847. Vuonna 1856 Polvijärvelle perustettiin kappeliseurakunta ja sille rakennettiin oma kirkko. Vuonna 1873 Polvijärven ensimmäinen varsinainen kirkkorakennus todettiin kuitenkin toteutukseltaan epäonnistuneeksi. Nykyinen Polvijärven kirkko valmistui vuonna 1881. Kahta vuotta aiemmin seurakunta oli itsenäistynyt omaksi seurakunnaksi. Seurakunta sai kuitenkin oman varsinaisen kirkkoherran vasta vuonna 1902, kun Juho Ihalainen määrättiin seurakunnan kirkkoherraksi.https://www.outokummunjapolvijarvensrk.fi/info-ja-asiointi. Viitattu 14.11.2024 ==Kirkkoherrat== *Juho Ihalainen (1902–1933) *Toivo Immonen (1934–1955) *Harald Oksanen (1956–1974) *Esko Jalkanen (1974–1993) *Erkki Jaskari (1993–2016) *Martti Turunen (2016–2019) *Satu Ruhanen (2020–2023: Polvijärven ja Outokummun seurakuntien yhteinen kirkkoherra)https://www.outokummunjapolvijarvensrk.fi/info-ja- asiointi/polvijarven-seurakunnan-historia-ja-synty/seurakuntatoiminta-eri- vuosikymmenilla. Viitattu 14.11.2024 == Lähteet == Luokka:Kuopion hiippakunnan entiset seurakunnat Luokka:Polvijärvi
Tohmajärven seurakunta

Tohmajärven seurakunta oli Tohmajärvellä Pohjois-Karjalassa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Seurakunnan viimeinen vakinainen kirkkoherra oli rovasti Mikko Lappalainen. Vuoden 2025 alusta seurakunta lakkautettiin ja siitä tuli yksi Keski-Karjalan seurakunnan lähikirkoista. == Lähteet == Luokka:Tohmajärvi Luokka:Kuopion hiippakunnan entiset seurakunnat
Jouni Jussinniemi

Jouni Armas Jussinniemi (s. 1981) on pyhäjärveläinen poliitikko. Hän on toiminut Vasemmistoliiton varapuheenjohtajana vuodesta 2019 alkaen. Vuonna 2022 hänet valittiin puolueen 2. varapuheenjohtajaksi. Vuoden 2021 kuntavaaleissa hän oli Pyhäjärven ääniharava ja hänet valittiin kaupunginhallituksen puheenjohtajaksi. Hän toimii myös Teollisuusliiton liittovaltuustossa, Pohjois-Pohjanmaan hyvinvointialueen aluevaltuutettuna ja Pohjois-Pohjanmaan maakuntavaltuustossa. Jussinniemi on ammatiltaan käyttömies ja töissä Pyhäsalmi Mine Oy:n kaivoksella Pyhäsalmella. == Lähteet == Luokka:Vasemmistoliiton poliitikot Luokka:Pohjois-Pohjanmaan aluevaltuutetut Luokka:Pyhäjärven kaupunginvaltuutetut Luokka:Vuonna 1981 syntyneet Luokka:Elävät henkilöt
Kallonen

Kallonen on sukunimi, joka on muun muassa seuraavilla suomalaisilla henkilöillä: *Asko Kallonen (s. 1960), musiikkialan vaikuttaja *Kari Kallonen (s. 1960), tietokirjailija, päätoimittaja ja musiikkituottaja *Kari Kallonen (s. 1961), yrittäjä ja yritysjohtaja, teollisuusneuvos
Daniel Noboa

Daniel Noboa (s. 30. marraskuuta 1987) on ecuadorilainen poliitikko, joka valittiin lokakuussa 2023 maan uudeksi presidentiksi.Reuters: Daniel Noboa wins Ecuador presidential election, pledges to rebuild country Daniel Noboan vanhemmat ovat Anabella Azín ja Álvaro Noboa. Hänen isänsä, joka johtaa suurta banaaniyritystä, on yksi Ecuadorin rikkaimmista miehistä ja on yrittänyt presidentiksi viidesti. Hänen äitinsä on puolestaan toiminut kansanedustajana. Noboa on opiskellut Yhdysvalloissa, ja hänellä on sieltä useita tutkintoja. New Yorkin yliopistosta hänellä on tutkinto yritysjohtamisesta. Maisterinpaperit hän on saanut Harvardin ja George Washingtonin yliopistoista sekä Northwestern-yliopistosta. Noboa työskenteli pitkään isänsä banaaniyrityksessä ja toimi hallinnollisissa tehtävissä sen logistiikan ja liiketoiminnan aloilla. Hän erosi yrityksestä, kun hänet valittiin 2021 Ecuadorin parlamenttiin. Noboa voitti yllättäen Ecuadorin historian nuorimpana presidentinvaalit 2023. Toisella kierroksella hän sai hieman yli 52 prosenttia äänistä, kun vastaehdokas Luisa González jäi 48 prosenttiin. Noboan rauhallinen ja sopuisa tyyli vetosi erityisesti 18–29-vuotiaisiin äänestäjiin, joiden osuus kaikista on noin kolmasosa. Noboa lupasi vaalikampanjassaan ottaa kovan linjan Ecuadorissa räjähdysmäisesti kasvanutta huumejengiväkivaltaa vastaan sekä saada maahan lisää ulkomaisia investointeja ja työpaikkoja. Noboan vahvuus vaaleissa oli erityisesti hänen asemansa poliittisen eliitin ulkopuolella. Ecuadorilaiset poliitikot ovat vuosia jakautuneet Rafael Correan tukijoihin eli correisteihin ja näiden vastustajiin. == Lähteet == == Aiheesta muualla == Luokka:Ecuadorilaiset poliitikot Luokka:Vuonna 1987 syntyneet Luokka:Elävät henkilöt
Kalulu

Kalulu on seuraavien henkilöiden nimi: * Kalulu (n. 1865–1877), afrikkalainen orja, Henry Morton Stanleyn adoptiolapsi * Aldo Kalulu (s. 1996), ranskalais- kinshasankongolainen jalkapalloilija, Gédéonin ja Pierren veli * Gédéon Kalulu (s. 1997), ranskalais-kinshasankongolainen jalkapalloilija, Aldon ja Pierren veli * Pierre Kalulu (s. 2000), ranskalainen jalkapalloilija, Aldon ja Gédéonin veli.
Giuseppe Ferlendis

Giuseppe Ferlendis (1755 Bergamo – 1802? Lissabon) oli italialainen oboisti, englannintorvensoittaja ja säveltäjä.Giuseppe Ferlendis HOASM, viitattu 16.10.2023Giuseppe Ferlendis Concorso internazionale per oboe "Giuseppe Ferlendis", viitattu 16.10.2023 Ferlendis oli todennäköisesti muusikon poika. Hän sai huhtikuussa 1777 nimityksen Salzburgin hovikapellin oboistiksi. Hovi myönsi hänelle suuremman vuosikorvauksen kuin Wolfgang Amadeus Mozartille. Kesäkuussa 1778 Ferlendis kuitenkin erosi työstään Salzburgin hovissa vedoten siihen, ettei alueen ilmasto ollut hänen vaimolleen sopiva. Ferlendis työskenteli Italian eri kaupungeissa ja kävi esiintymässä myös Lontoossa. Vuonna 1802 hän asettui poikansa Alessandron kanssa Lissaboniin, jossa hän kuoli todennäköisesti samana vuonna. Ferlendisin pojat Angelo ja Alessandro olivat isänsä tavoin muusikkoja. Hänen veljensä Antonio oli huilisti. Ferlendis oli Mozartin oboekonserton kantaesityksen solisti.John Warrack, Mozart & Ferlendis: Works for Oboe and Orchestra Gramophone, viitattu 16.10.2023 Ferlendisin omaan sävellystuotantoon kuuluvat muun muassa hänen kuolemansa jälkeen Pariisissa julkaistut oboekonsertot (op. 13 & 14). Musiikkitieteilijä Georges de Saint-Foix piti ensin mainittua oboekonserttoa tosiasiassa Mozartin säveltämänä, mutta Alfred Einstein ja muut tutkijat eivät ole yhtyneet tähän käsitykseen. == Lähteet == Luokka:Italialaiset oboistit Luokka:Englannintorvensoittajat Luokka:Italialaiset säveltäjät Luokka:Klassismin ajan säveltäjät Luokka:Vuonna 1755 syntyneet Luokka:Vuonna 1802 kuolleet
Ilha de Moçambiquen piiri

Ilha de Moçambiquen piiri () on Mosambikin Nampulan maakuntaan kuuluva, pinta- alaltaan pienikokoinen piiri. Piirin keskus on Intian valtameren äärellä sijaitseva maailmanperintökohde, Ilha de Moçambiquen kaupunki (saari). Se sijaitsee linnuntietä 154 kilometriä ja maanteitse 181 kilometriä aluekeskus Nampulasta itään. Piiri on perustettu joulukuussa 2013 Mosambikin parlamentin säädöksellä. Ilha de Moçambiquen piirin naapurina ovat idässä Intian valtameri ja muissa ilmansuunnissa Mossurilin piiri. Piirin väkiluku oli Mosambikin tilastokeskuksen (INE) ennusteen mukaan 81 325 (2022). Toinen lähde arvioi edellisvuoden väkiluvuksi 76 226 asukasta (2021). Vuoden 2017 väestönlaskennan mukaan Ilha de Moçambiquen piirissä asui 65 712 ihmistä. Heistä vain 9 064 asui saarella ja 56 648 mantereella. Väestönlaskennoissa Ilha de Moçambiquen kaupungin ja kunnan (joka ei vielä ollut piiri) asukasluvuksi saatiin 42 407 (VL 1997) ja 49 360 (VL 2007). Toisen lähteen raportoimat vuoden 2007 luvut poikkesivat edellisistä: piirissä oli yhteensä 48 839 asukasta, joista 17 356 asui saarivyöhykkeellä (35,5%) ja 31 483 mannervyöhykkeellä (64,5%) mantereella. Myös aiemmin, vuonna 1962 saarella asui noin 12 000 ihmistä, ja vuoteen 1968 mennessä väkiluku oli supistunut noin 8 200 asukkaaseen. Ilha de Moçambiquen piirin pinta-ala on 231 neliökilometriä. Toinen lähde antoi hieman pienemmän alan: 226 neliökilometriä (0,3 Nampulan maakunnan pinta-alasta, 2021). Paikallistasolla piiri jakautuu kahteen hallintoalueeseen, joista pienempi () vastaa Moçambiquensaarta ja suurempi () kattaa piirin mantereisen osan. Nämä jakautuvat edelleen yhteensä neljään osaan (Bairros das cidades), esimerkiksi Lumbon hallinnollisella alueella on Barro Lumbo-Sede ja Barro Ampapa. Vastaavasti Ilha de Moçambiquen hallintoalueella (saari) on jaettu kahteen vyöhykkeeseen, joista käytetään nimityksiä Cidade de Pedra e Cali ("kiven ja kalkin kaupunki") ja Cidade de Macuti ("Macútin kaupunki"). Näistä ensinmainittu on vauraamman väen aluetta ja jälkimmäinen, saaren lounaisosa on sosiaalisesti heikommassa asemassa olevien tiheämmin asuttu ja huterammin rakennettu kaupunginosa. Macuti on perinteinen rakennustapa, jossa kookospalmun lehtiä levittämällä saadaan talojen peittämiseen (kattoihin) käytettyä rakennusmateriaalia Afrikassa ja trooppisissa maissa. Rakenteessa kookospalmun lehdet ladotaan nippuina esimerkiksi bambu- tai magroveriu'uista kootun runkorakenteen päälle. Rakenne muistuttaa olkikattoa. Piirin pääelinkeino on maatalous. Tuotteita maniokki, maissi, bataatti, lehmänpapu (feijão nhemba) ja kyyhkynherne (feijão bóer). Muita elinkeinoja ovat kalastus, turismi ja suolantuotanto. Vuonna 2021 lukutaidottomia oli 47,7 prosenttia piirin väestöstä. == Katso myös== * Mosambikin saari (Ilha de Moçambiquen kaupunki ja saari), Mosambikin ainoa Unescon maailmanperintöluettelon kohde (2023 mennessä) == Lähteet == == Aiheesta muualla == Luokka:Nampulan maakunta Luokka:Mosambikin piirit
Nokkala

Nokkala tarkoittaa muun muassa seuraavia: ==Suomalainen sukunimi== * Armo Nokkala (1908–1962), pappi, päätoimittaja ja kirjallinen johtaja, kirkkoneuvos * Iiro Nokkala (s. 1997), pesäpalloilija * Jorma Nokkala (s. 1942), yrittäjä ja yritysjohtaja, teollisuusneuvos ==Muita merkityksiä== * Nokkalan Majakka, kahvila-ravintola Espoon Matinkylässä * Nokkala, kylä Luumäellä Luokka:Luettelot henkilöistä sukunimen mukaan
Luumäki (täsmennyssivu)

Luumäki tarkoittaa muun muassa seuraavia: * Luumäki, kunta Etelä-Karjalassa ==Sukunimi== * Heko Luumäki, oik. Harri Montonen, (s. 1964), suomalainen muusikko * Joey Luumäki, oik. Jorma Walter Konkola, (s. 1961), suomalainen ramopunk-muusikko ==Muut== * Ne Luumäet, yhtye Luokka:Luettelot henkilöistä sukunimen mukaan
Jean-Eugène Buland

Jean-Eugène Buland (1852 Pariisi – 1926 Charly-sur-Marne) oli ranskalainen, tyylisuunnaltaan realistinen taidemaalari. Hän vaihtoi maalaustensa aiheet antiikin tarujen kuvittamisesta arkielämän kuvaamiseen. http://www.galeriearyjan.com/pdf-2-1575-2250-buland-jean-eugene-the- reading.htm https://www.pictorem.com/profile/Jean-Eugene.Buland Buland opiskeli taidetta Pariisissa Alexandre Cabanelin oppilaana. Hän sai aluksi suosiota antiikkin liittyvillä maalauksillaan ja sai kaksi kertaa toisen Prix de Romen. Ne mahdollistivat työskentelyn Roomassa vuosiksi 1879- 1882. Nähtyään Jules Bastien-Lepage' n teokset hän päätti ryhtyä realistiksi. Myös realistiset työt herättivät posittivista huomiota. Buland sai Pariisin salongin kunniamaininnan ja kolmannen luokan mitalin 1884 sekä toisen luokan mitalin 1887. Pariisin maailmannäyttelystä vuonna 1889 tuli hopeamitali. Hänen teoksiaan oli myös Lontoon maailmannäyttelyssä vuonna 1890. Kunnialegiionan jäsenyys tuli vuonna 1894. Hän osti talon Charly-sur-Marnesta vuonna 1886 ja asettui sinne loppuelämäseen. http://www.pictorem.com/profile/Jean- Eugene.Buland Maalauksissaan Buland osoitti tajua yksityiskohdille. Hän käytti apunaan myös valokuvia ja hänen valonkäyttönsä antaa malleille läsnäolon tunnun. Hänen teoksensa ovat etnografiaa, hän ei ota teoksillaan kantaa, vaan näyttää kuvatut tilanteet neutraalisti. https://www.galeriearyjan.com/pdf-2-1575-2250-buland-jean-eugene-the- reading.htm == Lähteet == == Aiheesta muualla == * http://www.bridgemanimages.com/en-US/explore/artist/Buland-Jean- Eugene-1851-1927 Luokka: Ranskalaiset taidemaalarit Luokka: Vuonna 1852 syntyneet Luokka: Vuonna 1926 kuolleet
Admiral Vladimirski

Admiral Vladimirski () on venäläinen tutkimusalus. Se valmistui Puolassa vuonna 1975. Laiva on lähes 150 metriä pitkä. Sen kotisatama on Kronstadt lähellä Pietaria. Venäjän on epäilty käyttävän Admiral Vladimirskia tiedustelutarkoituksiin. Pohjoismaiset televisioyhtiöt totesivat sen liikkuneen ilman paikannuksen sallivaa AIS-lähetintä lähellä Ruotsin tuulivoimapuistoja ja laivaston harjoitusalueita. Laivan kannella kuvattiin asepukuisia miehiä ase kädessään. Admiral Vladimirski liikkui Suomen ja Viron välisen Balticconnector-kaasuputken läheisyydessä kesällä 2023 yhtä aikaa Sibirjakov-aluksen kanssa. Putkeen tuli selittämätön vaurio lokakuussa 2023. == Lähteet == == Aiheesta muualla == Luokka:Tutkimusalukset Luokka:Venäjän tiede ja tekniikka Luokka:Venäjän liikenne
Elley Duhé

Elley Duhé (s. 14. helmikuuta 1992 Mobile, Alabama, Yhdysvallat) on yhdysvaltalainen laulaja ja lauluntekijä. Hän julkaisi kappaleen ”Happy Now” venäläis-saksalaisen tuottajan Zeddin kanssa heinäkuussa 2018. Kappale ylitti kultalevyrajan vuotta myöhemmin ja lopulta platinan vuonna 2022. Duhén on saavuttanut platinaa myös kappaleillaan ”Middle of the Night” ja ”Tie Me Down”. Duhé sai 14-vuotiaana isältään kitaran ja aloitti vuotta myöhemmin uransa keikkaillen kahviloissa. Hän sai näkyvyyttä, jonka myötä hän oli yhteydessä moniin suosittuihin artisteihin ympäri Yhdysvaltoja. Duhé lopetti lukion ja vietti kolme vuotta harjoittelemalla ennen ammattilaisuraansa. == Lähteet == == Aiheesta muualla == * * Luokka:Yhdysvaltalaiset elektronisen musiikin artistit Luokka:Yhdysvaltalaiset rocklaulajat Luokka:Yhdysvaltalaiset lauluntekijät Luokka:Vuonna 1992 syntyneet Luokka:Elävät henkilöt
Hermann von Salza

Hermann von Salza (k. 1239) oli Saksalaisen ritarikunnan suurmestari vuodesta 1210. Hänen aikanaan ritarikunta asettui Preussiin. Keisari Fredrik II:n ystävänä hän esiintyi usein välittäjänä tämän ja paavien keskinäisissä riidoissa.Salza, Hermann von, Tietosanakirja. Osa 8, palsta 694. Tietosanakirja-osakeyhtiö 1917 ==Lähteet== ==Aiheesta muualla== Luokka:Saksalaisen ritarikunnan suurmestarit Luokka:Syntymävuosi tuntematon Luokka:Vuonna 1239 kuolleet
Nokia 106

Nokia 106 on Nokian elokuussa 2013 esittelemä matkapuhelin. Siinä on 1,8 tuuman näyttö ja 800 milliampeeritunnin akku. == Nokia 106 (2018) == Nokia 106 on HMD Globalin marraskuussa 2018 esittelemä matkapuhelin. Siinä on 1,8 tuuman näyttö ja 800 milliampeeritunnin akku. == Nokia 106 (2023) == Nokia 106 on HMD Globalin toukokuussa 2023 esittelemä matkapuhelin. Siinä on 1,8 tuuman näyttö, tuki 4G-verkoille ja 1 450 milliampeeritunnin akku. Puhelimen IP-luokitus on 52. Puhelimesta esiteltiin myös versio, jossa on pienempi akku ja tuki vain 2G-verkoille. == Lähteet == 106 106 Luokka:Vuoden 2013 matkapuhelimet Luokka:Vuoden 2018 matkapuhelimet Luokka:Vuoden 2023 matkapuhelimet
Pohjanlampi

Pohjanlampi tai Pohjanlammi voi tarkoittaa seuraavia: == Vesistöjä == *Pohjanlampi, lampi Jyväskylän Kuokkalassa *Pohjanlampi, lampi Oriveden Eräslahdella *Pohjanlammi, lampi Kuorevedellä Jämsässä == Asutusnimiä == *Pohjanlampi, asuin- ja tilastoalue Jyväskylässä Luokka:Järvien täsmennyssivut
Vodable

Vodable on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 43 kilometriä Clermont-Ferrandin kaupungista etelään. Vodablen kylässä oli 1000-luvulta lähtien linna Château des Dauphins d'Auvergne. 1100-luvun lopulla Auvergnen dauphinit asettuivat tähän linnaan erottuaan Auvergnen kreivien suvusta. Linnaa myös samalla laajennettiin ja kunnostettiin. Linna tuhoutui Richelieun käskystä vuonna 1633. Romaaninen Pyhän Marian kirkko Colaminen kylässä on rakennettu 1000-luvulla. Se kuului Sauxillangesin luostariin. Siellä noudatettiin Clunyn liikkeen luostarisääntöä. Pyhän Marian kirkko oli Vodablen ainoa seurakuntakirkko Ranskan suureen vallankumoukseen saakka 1700-luvun lopulla. ==Lähteet== ==Aiheesta muualla== Luokka:Puy-de-Dômen kunnat
Tourzel-Ronzières

Tourzel-Ronzières on kunta Ranskassa Puy-de-Dômen departementissa Auvergne- Rhône-Alpesin alueella. Se sijaitsee noin 40 kilometriä Clermont-Ferrandin kaupungista etelään. Notre-Damen kirkko on rakennettu alkujaan 1100-luvulla. Samalla paikalla oli aiemmin ollut Saint-Baudimelle omistettu kappeli. Kirkko linnoitettiin ja sitä laajennettiin 1400-luvulla. Vuonna 1859 se luokiteltiin historialliseksi muistomerkiksi. Kirkkoa kutsutaan myös Saint-Baudimen kirkoksi. ==Lähteet== ==Aiheesta muualla== Luokka:Puy-de-Dômen kunnat
Sansculottides

Sansculottides () eli ”polvihousuttomien (sans-culottes) päivät” ovat Ranskan vallankumouksen aikaisen kalenterin viisi (karkausvuonna kuusi) täydennyspäivää (jours complémentaires), jotka päättivät vuoden ja joita vietettiin kansallisina juhlapäivinä.Sansculottides, Tietosanakirja. Osa 8, palsta 784. Tietosanakirja-osakeyhtiö 1917 ==Katso myös== * Sanskulotit ==Lähteet== Luokka:Kalenterit Luokka:Ranskan suuri vallankumous Luokka:Ranskankieliset sanat ja sanonnat
Ágios Sóstis (Mesolóngi)

Ágios Sóstis (, myös Ai-Sóstis, Αη-Σώστης) eli Ágios Sózon (Άγιος Σώζων) on pieni Kreikan saari, joka sijaitsee Patraksenlahden ja Mesolóngin laguunin toisistaan erottavassa saariketjussa. Saaren pinta-ala on noin 0,07 neliökilometriä ja se on asumaton. Hallinnollisesti Ágios Sóstis kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Saari on saanut nimensä siellä olevasta pienestä Pyhälle Sozonille eli Sostikselle (Ágios Sóstis) omistetusta kirkosta. Saarella on myös majakka, joka valmistui vuonna 1859. Sen korkeus on 11,5 metriä ja merenpinnasta laskettuna 12 metriä. Vuodesta 2001 majakka on suojeltu historiallinen muistomerkki. Saari toimi laivastotukikohtana Kreikan vapaussodan aikana ja suojasi Mesolóngin kaupunkia. 10. tammikuuta 1826 sen luona käytiin meritaistelu kreikkalaisten ja osmanien välillä. Ágios Sóstisin länsipuolella sijaitsee Kómman saari. == Lähteet == Luokka:Mesolóngi Luokka:Patraksenlahden saaret
Avgó (Messenia)

Avgó () eli Petrokáravo (Πετροκάραβο, myös Petrokárava, Πετροκάραβα) on pieni Kreikan saari, joka kuuluu Jooniansaarten saariryhmään ja tarkemmin Oinoússes- saariin, ja sijaitsee Akrítasin niemenkärjen edustalla etelään Venétikon saaresta. Saaren pinta-ala on noin 0,006 neliökilometriä ja se on asumaton. Hallinnollisesti Avgó kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen. == Lähteet == Luokka:Oinoússes (Messenia)
Petrokáravo

Petrokáravo (, ; ”Kivilaiva”) voi viitata seuraaviin saariin Kreikassa: * Petrokáravo, saari Dodekanesian saariryhmässä lähellä Pátmosta * Avgó eli Petrokáravo, saari Jooniansaarten saariryhmässä Messenian Oinoússes -saarilla
Perrier (Puy-de-Dôme)

Perrier on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze Pavin -joen varrella, noin 36 kilometriä Clermont-Ferrandin kaupungista etelään. pienoiskuva|vasen|Luola-asuntoja Perrierin luola-asunnot ovat paikallinen nähtävyys. Niitä on kunnostettu noin 20 vuoden ajan vapaaehtoisvoimin. Luola-asunnoista yksi oli asuttuna vuoteen 1945 asti. ==Lähteet== ==Aiheesta muualla== Luokka:Puy-de-Dômen kunnat
Bómpa

Bómpa () eli Lýchnos (Λύχνος, myös Líchnos, Λίχνος) on pieni Kreikan saari, joka kuuluu Jooniansaarten saariryhmään ja tarkemmin Oinoússes-saariin, ja sijaitsee Sapiéntzan saaren eteläpuolella. Saaren pinta-ala on noin 0,048 neliökilometriä ja se on asumaton. Hallinnollisesti Bómpa kuuluu Pýlos- Néstoraksen kuntaan, Messenian alueyksikköön ja Peloponnesoksen alueeseen. == Lähteet == Luokka:Oinoússes (Messenia)
Dionísi

Dionísi (, myös Dionýsi, Διονύσι) eli Theionísi (Θειονήσι) eli Días (Δίας) on pieni Kreikan saari, joka kuuluu Jooniansaarten saariryhmään ja sijaitsee Kefallonián saaren etelärannikon edustalla. Saaren pinta-ala on noin 0,01 neliökilometriä ja se on asumaton. Hallinnollisesti Dionísi kuuluu Argostólin kuntaan, Kefalonián alueyksikköön ja Jooniansaarten alueeseen. Saari on saanut nimensä siitä, että sillä sijaitsi antiikin aikana Zeukselle omistettu temppeli. Viimeistään 1800-luvulla sen paikalla oli Panagía (Neitsyt Maria) Vlachérnalle omistettu luostari, joka tuhoutui vuoden 1953 maanjäristyksessä. Nykyisin samalla paikalla on pieni kirkko, joka on omistettu Panagía Vlachérnalle eli Panagía Diótissalle ja juhlii vuosittain 2. heinäkuuta. == Lähteet == Luokka:Argostóli Luokka:Jooniansaaret
Perrier

Perrier voi tarkoittaa seuraavia: == Henkilöitä == * Denise Perrier (s. 1935), ranskalainen malli * Jacques Perrier, (1924-2015), ranskalainen koripalloilija == Maantiede == * Perrier, kunta Puy-de-Dômen departementissa Ranskassa Luokka:Luettelot henkilöistä sukunimen mukaan
Joroisten seurakunta

Joroisten seurakunta on Joroisilla Etelä-Savossa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Anu Ylitolonen. == Lähteet == Luokka:Kuopion hiippakunnan seurakunnat Luokka:Joroinen
Dýo Adélfia

Dýo Adélfia (, ”Kaksi siskosta”) eli Diadélfia (Διαδέλφια) on kahden pienen Kreikan saaren ryhmä, jonka saaret kuuluvat Jooniansaarten saariryhmään ja tarkemmin Oinoússes-saariin, ja sijaitsevat Sapiéntzan saaren eteläpuolella. Saaret ovat asumattomia. Hallinnollisesti Dýo Adélfian saaret kuuluvat Pýlos- Néstoraksen kuntaan, Messenian alueyksikköön ja Peloponnesoksen alueeseen. Saarista suuremmalla lännenpuoleisella saarella on brittien rakentaman majakan rauniot. == Saaret == Saariparin saaret ovat: Nimi Sijainti Pinta-ala (km²) (n.) 1 (Dýo Adélfia läntinen) 0,037 2 (Dýo Adélfia itäinen) 0,010 == Lähteet == Luokka:Oinoússes (Messenia)
Fortí

Fortí () on pieni Kreikan saari, joka kuuluu Jooniansaarten saariryhmään ja sijaitsee Lefkaksen saaren ja mantereen välisessä salmessa. Saaren pinta-ala on noin 0,024 neliökilometriä ja se on asumaton (vuonna 2011). Hallinnollisesti Fortí kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Saari oli alun perin Aléxandroksen suola-altaana nykyisin tunnettua suola-allasta eteläpuolelta reunustaneen niemen kärki. Siitä tuli saari, kun niemen poikki kaivettiin kanava 1900-luvulla. Saarella on Aléxandroksen linnan eli Aleksanterin linnan (Kástro Alexándrou) rauniot. Linna on tunnettu myös nimillä Toúri ja Torretta. Linna rakennettiin niemenkärkeen alun perin venetsialaisvallan aikana ja uusittiin lyhyellä venäläis-turkkilaisella kaudella vuonna 1807, jolloin sitä käytettiin Lefkaksen puolustamisessa Ali paššan joukkoja vastaan. Venäläiset nimesivät linnan tsaari Aleksanteri I:n mukaan. == Lähteet == Luokka:Áktio-Vónitsa Luokka:Jooniansaaret
Kómma

Kómma (, myös Kóma, Κόμα) on pieni Kreikan saari, joka sijaitsee Patraksenlahden ja Mesolóngin laguunin toisistaan erottavassa saariketjussa. Saaren pinta-ala on noin 0,002 neliökilometriä ja se on asumaton (vuonna 2011). Hallinnollisesti Kómma kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Kómman länsipuolella sijaitsee Schoiniásin saari ja itäpuolella Ágios Sóstisin saari. == Lähteet == Luokka:Mesolóngi Luokka:Patraksenlahden saaret
Leppävirran seurakunta

Leppävirran seurakunta on Leppävirralla Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Kirsti Tapaninen. == Herätysliikkeet == Evankelis-luterilaisen kirkon herätysliikkeistä voimakkaimmin Leppävirran seurakunnassa vaikuttaa vanhoillislestadiolaisuus, jolla on kannatusta Pohjois-Savossa erityisesti Leppävirrran–Varkauden alueella. Muulle Pohjois-Savolle leimallisesti Leppävirralla on myös jonkin verran kannatusta herännäisyyden parissa. == Lähteet == Luokka:Kuopion hiippakunnan seurakunnat Seurakunta
Lagoúdia

Lagoúdia () on kahden pienen Kreikan saaren ryhmä, joka kuuluu Jooniansaarten saariryhmään ja jonka saaret sijaitsevat Korfun lounaispuolella. Saaret ovat asumattomia. Hallinnollisesti Lagoúdian saaret kuuluvat Etelä-Korfun kuntaan, Korfun alueyksikköön ja Jooniansaarten alueeseen. Saaret on suojeltu lintualueena, ja ne ovat osa lintudirektiivin mukaista Natura-aluetta, johon kuuluu myös Korissía-järven ympäristö Korfulla. == Saaret == Saariryhmän saaret ovat: Nimi Sijainti Pinta-ala (km²) 1 Lagoúdi lounainen (ΝΔ Λαγούδι) 0,014 2 Lagoúdi koillinen (ΒΑ Λαγούδι) 0,009 == Lähteet == Luokka:Etelä-Korfu Luokka:Jooniansaaret Luokka:Kreikan Natura-alueet
Suonenjoen seurakunta

Suonenjoen seurakunta on Suonenjoella Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Risto Huotari. == Herätysliikkeet == Suonenjoen seurakunta kuuluu Pohjois-Savon herännäishenkiseen herätysliikealueeseen. Suonenjoella on jonkin verran kannatusta liikkeen parissa, mutta alue ei kuulu liikkeen voimakkaimpaan tukialueeseen. == Lähteet == Luokka:Kuopion hiippakunnan seurakunnat Luokka:Suonenjoki
Lazaréto (Ithaka)

Lazaréto () eli Loimokathartírio (Λοιμοκαθαρτήριο) eli Sotíros (Σωτήρος) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren keskellä olevassa Vathýnlahdessa Vathýn kylän edustalla. Saaren pinta-ala on noin 0,002 neliökilometriä ja se on asumaton (vuonna 2011). Hallinnollisesti Lazaréto kuuluu Ithakan kuntaan, Ithakan alueyksikköön ja Jooniansaarten alueeseen. pienoiskuva|vasen|Vathýn kylä ja Vathýnlahti. Lazaréto on pieni saari lahden keskellä. Lazaréto (< ) on saanut nimensä siitä, että se toimi venetsialaisvallan aikana vuodesta 1560 laivojen karanteenisaarena. Kaikki Vathýyn tulleet laivat olivat siellä karanteenissa 40 päivää. Britit rakensivat saarelle vuonna 1817 lähes koko saaren kattaneen kaksikerroksisen rakennuksen, joka toimi myöhemmin vankilana. Se purettiin sen vaurioiduttua pahoin vuoden 1953 maanjäristyksessä. Nykyisin saarella on vain pieni Kristuksen kirkastumiselle (Metamórfosi tou Sotíros) omistettu kirkko, joka on vuodelta 1668. Se on nykyisin suosittu vihkipaikka. == Lähteet == Luokka:Ithaka Luokka:Jooniansaaret
Lygía (Ithaka)

Lygía (, myös Lygiá, Λυγιά) eli Péra Pigádi (Πέρα Πηγάδι, myös Perapigádi, Περαπηγάδι) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren eteläosan itärannikon edustalla. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Lygía kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ithaka Luokka:Jooniansaaret
Varkauden seurakunta

Varkauden seurakunta on Varkaudessa Pohjois-Savossa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Jarkko Piippo. == Herätysliikkeet == Evankelis-luterilaisen kirkon herätysliikkeistä voimakkaimmin Varkauden seurakunnassa vaikuttaa vanhoillislestadiolaisuus, jolla on kannatusta Pohjois-Savossa erityisesti Leppävirrran–Varkauden alueella. == Lähteet == Luokka:Kuopion hiippakunnan seurakunnat Luokka:Varkaus
Skartsoumponísi

Skartsoumponísi () eli Skartsoúmpo (Σκαρτσούμπο) eli Katsoúrmpo (Κατσούρμπο) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren keskellä olevien Vathýn- ja Dexánlahtien suulla. Saaren pinta- ala on noin 0,01 neliökilometriä ja se on asumaton. Hallinnollisesti Skartsoumponísi kuuluu Ithakan kuntaan, Ithakan alueyksikköön ja Jooniansaarten alueeseen. Saaren nimen selitetään tulevan sanasta skartsimádi, joka viittaa seudulla eläviin kotiloihin. == Lähteet == Luokka:Ithaka Luokka:Jooniansaaret
Vagiá

Vagiá () eli Trýpa (Τρύπα) eli Diavasídia (Διαβασίδια) on pieni Kreikan saari, joka kuuluu Jooniansaarten saariryhmään ja sijaitsee Lefkaksen saaren ja mantereen välissä. Saaren pinta-ala on noin 0,52 neliökilometriä ja se on asumaton (vuonna 2011). Hallinnollisesti Vagiá kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Vagiá on osa saariketjua, jonka kautta kulkee tie mantereelta Lefkakselle. Saari on pitkä ja kapea. Sen lounaispäässä, tosin kanavan omaksi saarekseen erottamana, sijaitsee Agía Mávran linna. == Lähteet == Luokka:Áktio-Vónitsa Luokka:Jooniansaaret
Mikkelin tuomiokirkkoseurakunta

Mikkelin tuomiokirkkoseurakunta on Mikkelin kaupungin ja Puumalan kunnan alueella Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Savon tuomiorovastikuntaan. Seurakunnan kirkkoherra eli tuomiorovasti on Arja Huuskonen. == Alueseurakunnat == Seurakunta jakautuu seitsemään alueseurakuntaan, joka ovat Anttola, Haukivuori, Puumala, Ristiina, Ristimäki, Savilahti ja Suomenniemi. == Aluekappalaiset == Seurakunnan jokaista alueseurakuntaa johtaa oma aluekappalainen, joka toimii seurakunnan tuomiorovastin Arja Huuskosen alaisuudessa. Aluekappalaiset (31.12.2024) Anttolan alueseurakunta - Mikko Miettinen Haukivuoren alueseurakunta - Markku Liukkonen Puumalan alueseurakunta - Hanne Keijonen Ristiinan alueseurakunta - Anna Orenius Ristimäen alueseurakunta - Hilveliisa Ukkonen Savilahden alueseurakunta - Osmo Luukkonen Suomenniemen alueseurakunta - Ruut Hanhikorpi == Kirkot == *Mikkelin tuomiokirkko - seurakunnan pääkirkko *Anttolan kirkko *Haukivuoren kirkko *Himalansaaren kyläkirkko - Ristiina *Puumalan kirkko *Ristiinan kirkko *Mikkelin pitäjänkirkko *Suomenniemen kirkko == Papisto == Seuraavat henkilöt ovat toimineet Mikkelin kaupunkiseurakunnan kirkkoherroina ja tuomiokirkkoseurakunnan tuomiorovasteina: === Mikkelin kaupunkiseurakunta === * 1909–1918: kirkkoherra Juho Wallinheimo * 1918–1922: kirkkoherra L. I. Haapaniemi * 1923–1927: kirkkoherra L. V. Halla * 1928–1945: kirkkoherra J. A. Aarnio === Mikkelin tuomiokirkkoseurakunta === * 1945–1968: tuomiorovasti J. A. Aarnio * 1968–1973: tuomiorovasti Jyrki Järnefelt * 1974–1982: tuomiorovasti Seppo Löytty * 1983–1993: tuomiorovasti Voitto Huotari * 1993–2010: tuomiorovasti Simo Salo * 2011–2020: tuomiorovasti Juha Palm * 2021→ tuomiorovasti Arja Huuskonen == Lähteet == Luokka:Mikkelin hiippakunnan seurakunnat Luokka:Mikkelin seurakunnat
Mäntyharjun seurakunta

Mäntyharjun seurakunta on Mäntyharjulla Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Savon tuomiorovastikuntaan. Seurakunnan kirkkoherra on Ann-Maarit Joenperä. == Lähteet == Luokka:Mikkelin hiippakunnan seurakunnat Luokka:Mäntyharju
Joutsenon seurakunta

Joutsenon seurakunta on Lappeenrannan Joutsenossa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Tero Kalpio. == Kirkot ja tilat == * Joutsenon kirkko * Joutsenon seurakunnan kappeli * Joutsenon seurakuntakeskus * Kesärannan leirikeskus == Katso myös == * Uskonto Lappeenrannassa * Lappeenrannan seurakuntayhtymä == Lähteet == Luokka:Mikkelin hiippakunnan seurakunnat Luokka:Joutseno Luokka:Lappeenrannan seurakunnat
Mäntsälän kunnantalo

Mäntsälän kunnantalo on Mäntsälässä, Uudellamaalla sijaitseva kunnallinen virastorakennus. Kunnantalo on järjestyksessä kolmas kunnantalo, joka on rakennettu Mäntsälään. Myös molemmat vanhemmat kunnantalot ovat säilyneet. Näistä toinen toimii museona ja toinen on ollut esimerkiksi kansalaisopiston käytössä. == Historia ja arkkitehtuuri == Mäntsälän kunnantalo valmistui kesällä 1992. Keskellä Mäntsälän kirkonkylää sijaitsevan rakennuksen on suunnitellut arkkitehti Arto Sipinen. Rakennuksen julkisivumateriaalina on käytetty Palazzo-laattaa, sekä Kurun harmaata graniittia. Kunnantalon sisääntuloaulan lattia puolestaan on valmistettu punaloimuisesta mäntsäläläisestä Aurora-graniitista. Kunnantalo käsittää kolme kerrosta. == Lähteet == Luokka:Mäntsälän rakennukset ja rakennelmat Luokka:Suomen kunnantalot
Yoshitaka Tamaki

Yoshitaka Tamaki (, 8. lokakuuta 1967 – 13. heinäkuuta 2023) oli japanilainen taiteilija, jonka töitä oli muun muassa Shining-pelisarjassa. Lisäksi hän kirjoitti ja ohjasi Landstalker ja FEDA: The Emblem of Justice -pelit. Hän on pääasiallisesti tunnettu Climax Entertainmentin pelien hahmosuunnittelijana. Hänen viimeinen työnsä on Shining Force EXA (2007), johon hän suunnitteli hirviöitä. Vuonna 1997 hän perusti oman studion Salamander Factoryn, joka avusti muun muassa Shin Megami Tensei IV: Apocalypse ja Project X Zone -peleissä. == Lähteet == == Aiheesta muualla == * Sega Retro -sivustolla Luokka:Videopelitaiteilijat Luokka:Japanilaiset henkilöt Luokka:Vuonna 1967 syntyneet Luokka:Vuonna 2023 kuolleet
Nurmijärven kunnanvirasto

Nurmijärven kunnanvirasto on Nurmijärvellä, Uudellamaalla sijaitseva kunnantalo. Kunnanvirasto sijaitsee Nurmijärven kirkonkylässä. Rakennus on valmistunut vuonna 1964 arkkitehtitoimisto Unto Ojosen piirustusten mukaan. Kunnanviraston julkisivu on punaista tiiltä. Vuonna 1983 rakennusta laajennettiin arkkitehtitoimisto Ojonen-Siponen-Teerenmaa Oy:n piirustusten mukaan. Vuonna 2021 Nurmijärven kunnanviraston neuvottelusiiven huonokuntoista kattoa korjattiin pinonituskorjausmenetelmällä. Rakennus on laajemman peruskorjauksen tarpeessa. == Lähteet == Luokka:Nurmijärven rakennukset ja rakennelmat Luokka:Suomen kunnantalot
Pornaisten kunnantalo

Pornaisten kunnantalo (ruotsi: Borgnäs kommunhus) on kunnan virastorakennus Pornaisten kunnassa, Uudellamaalla. Pornaisten kirkonkylässä Kirveskoskella sijaitseva rakennus on valmistunut vuonna 1959 Maaseudun keskusrakennustoimiston rakennusmestarin Kalle Multalan piirustusten mukaisesti. Alun perin kunnantalossa sijaitsi myös tilat Pornaisten kirjastolle sekä palotalli. Vuonna 1982 Pornaisten kunnantaloa laajennettiin Multalan suunnitelmien mukaisesti. Tuolloin Maaseudun keskusrakennustoimisto oli muuttunut Suunnitelukeskus Oy:ksi. Uusien toimistohuoneiden lisäksi kunnantaloon tuli muun muassa henkilökunnan taukotilat, sekä väestösuojakeskus. Kunnan paloasema siirrettiin kylän pohjoislaidalle. Myös kunnankirjasto on siirtynyt myöhemmin uuteen rakennukseen kunnantalolta. Kunnantalo on tärkeä esimerkki Suomen jälleenrakennuskauden maaseudun vaatimattomasta monitoimitalosta. Rakennuksen vanhin osa on suojeltu. == Lähteet == Luokka:Pornaisten rakennukset ja rakennelmat Luokka:Suomen kunnantalot
Infiltrate•Destroy•Rebuild

Infiltrate, Destroy, Rebuild on Yhdysvaltalaisen rock-yhtyeen CKY:n toinen studioalbumi. Albumi äänitettiin Marraskuu 2001 - Helmikuu 2002 aikana Eri studioilla jotka sijaitsivat mm. Hawaijilla, Pennsylvaniassa ja Kaliforniassa. Albumin tuottajana toimi bändin pääkitaristi ja taustalaulaja Chad I Ginsburg yhdessä rytmikitaristin ja päälaulajan, Deron Millerin kanssa. Albumi julkaistiin 24, Syyskuuta, 2002, Island Recordsin kautta. Albumi oli bändin ensimmäinen, joka pääsi näkyville US Billboard 200:n. Albumi sijoittui paikalle 99. Toisinkuin bändin ensimmäinen studioalbumi, Volume 1, Infiltrate, Destroy, Rebuildin kappaleita käsikirjoitti muutkin kuin Miller. Mukaanlukien pääkitaristi Chad I Ginsburg ja Rumpali Jess Margera. Albumin bassoraidat soitti Miller ja Ginsburg. Albumin musiikkivideot tuotti Jess Margeran veli, Bam Margera, sekä Joe Frantz, jotka julkaistiin vuonna 2003 videoalbumille: Infiltrate, Destroy, Rebuild: The Video Album. "Flesh Into Gear" julkaistiin albumin singlenä vuonna 2002. Single pääsi Billboard Mainstream Rock Chart, listan sijalle 38. Aikaiset äänitteet kappaleista "Flesh Into Gear" (alkuperäinen nimi: "Sinking Fast"), "Sink Into The Underground", "Attached At The Hip", "Plastic Plan" (alkuperäinen nimi: "No Such Thing"), "Inhuman Creation Station", ja "Sporadic Movement" esiintyivät Bam Margeran, CKY2K ja CKY 3 - videoilla. Infiltrate, Destroy, Rebuild oli bändin ensimmäinen albumi, joka sisälsi syntetisaattoreita, jotka soitti Miller ja Ginsburg. Bändi aloitti kiertueen mainostaakseen albumia, mutta keskeytti kiertueen Guns N Roses - laulajan, Axl Rosen kutsuttua heidät Vancouveriin esiintymään lämmitysesityksenä bändin "Chinese Democracy" kiertueelle. Vain kolme päivää ennen kiertueen alkua, keikka peruttiin Rosen myöhästymisen takia. *Albumin Kesto: 33m 50s *Genret: Rock, Alternative Rock, Stoner Rock, Alternative Metal. Infiltrate, Destroy, Rebuild kappaleet: # Escape From Hellview # Flesh Into Gear # Sink Into The Underground # Attached At The Hip # Frenetic Amnesic # Shock And Terror # Plastic Plan # Inhuman Creation Station # Sporadic Movement # Close Yet Far Luokka:Vuoden 2002 albumit Luokka:Yhdysvaltalaiset rockalbumit
Paavo Rönkkö

Paavo Kalevi Rönkkö (s. 25. huhtikuuta 1934 Pyhäjärvi) on suomalainen eläköitynyt kauppias, yritysjohtaja ja yrittäjä, joka on saanut kauppaneuvoksen arvonimen. Viitattu 17.10.2023. Rönkön vanhemmat olivat kauppiaat Kalle Rönkkö ja Sanni o.s. Väisänen. Hän avioitui 1957 terveydenhoitaja Aino Rajalan kanssa. Rönkkö kävi keskikoulun ja valmistui diplomikauppiaaksi Suomen vähittäiskauppiasopistosta 1959. Hän oli Kalle Rönkkö Oy:n osakas Pyhäjärvellä vuodesta 1953 ja toimitusjohtaja vuodesta 1960. Keskon talousjohtajana Rönkkö toimi vuoteen 2001. Rönköllä on ollut lisäksi useita kaupan alan, liike-elämän ja muita luottamus- ja asiantuntijatehtäviä. Keskon hallintoneuvoston jäsen hän oli vuodesta 1977, valtuutettu vuodesta 1980, varapuheenjohtaja 1980–1987 ja puheenjohtaja 1988–1989. Valokuvausta harrastanut Rönkkö on toiminut myös Suomen Luonnonvalokuvaajissa ja Finnfoton puheenjohtajana. Kauppaneuvoksen arvonimen hän sai 1989. == Lähteet == Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1934 syntyneet Luokka:Elävät henkilöt
Haltenin majakka

Haltenin majakka () on Frøyan kunnassa Trøndelagin läänissä Norjassa sijaitseva majakka. Se perustettiin vuonna 1875, automatisoitiin 1987 ja jätettiin miehittämättömäksi 2004. ==Lähteet== ==Aiheesta muualla== Luokka:Norjan majakat Luokka:Frøya
Lappeenrannan seurakunta

Lappeenrannan seurakunta on Lappeenrannassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Hannu Haikonen. == Papisto == Seuraavat henkilöt ovat toimineet Lappeenrannan seurakunnan kirkkoherroina: * 1914–1922: Hugo Alfred Kalaja * 1922–1961: Kaiku Kallio * 1962–1976: Herkko Kivekäs * 1976–1987: Erkki Lindroos * 1987–2002: Jussi Kuusela * 2003–2015: Juha Tiihonen * 2015– Hannu Haikonen == Katso myös == * Uskonto Lappeenrannassa * Lappeenrannan seurakuntayhtymä == Lähteet == Luokka:Mikkelin hiippakunnan seurakunnat Luokka:Lappeenrannan seurakunnat
Vingleian majakka

Vingleian majakka () on Frøyan kunnassa Trøndelagin läänissä Norjassa sijaitseva majakka. Se perustettiin vuonna 1921 ja automatisoitiin sekä jätettiin miehittämättömäksi vuonna 1985. ==Lähteet== ==Aiheesta muualla== Luokka:Norjan majakat Luokka:Frøya